Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Soňa Gallová
Organizácia: Národný ústav certifikovaných meraní vzdelávania, Žehrianska 9, Bratislava 
Pozícia: odborný garant interný 3.3
Znalosť jazykov: anglický C1, nemecký A2

2. Zahraničná pracovná cesta (ZPC):
Štát, mesto: Praha, Česká republika
Vykonaná v dňoch: 12.06.2013 – 14.06.2013
Názov prijímajúcej organizácie: Oddělení mezinárodní spolupráce České školní inspekce (ČŠI)
Účel cesty: účasť na stretnutí Společný workshop České republiky a Slovenské republiky k mezinárodním šetřením
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:

12.06.2013

- cesta Bratislava – Praha
- individuálna príprava na workshop

13.06.2013 

9.00 – 9.15	Zahájenie
9.15 – 11.00	Blok 1 – diskusia k príprave národných zverejnení výsledkov testovania TIMSS 2011 a PIRLS 2011 (spoločná správa kombinujúca výsledky žiakov v matematické, prírodovednej a čitateľskej gramotnosti)
11.00 – 12.30	Blok 2 – diskusia postupov pri zverejňovaní uvoľnených úloh z testovania TIMSS 2011 a PIRLS 2011 a k analýzam dát z jednotlivých dotazníkov. Jednanie k možnostiam spolupráce pri príprave ďalších cyklov testovania TIMSS, PIRLS a PISA
12.30 – 13.00	Obed
13.00 – 15.30	Blok 3 – konzultácia postupu prípravy na pilotné testovanie PISA 2015 – preklady testovacích materiálov a dotazníkov. Predstavenie prvých výsledkov aktivity 4.3 – učiteľských dotazníkov.
15.30 – 17.00	Závery a ukončenie workshopu.

14.06.2013

- individuálne spracovanie informácií z workshopu 
- cesta Praha - Bratislava

4. Stručný priebeh rokovaní:

Workshop prebiehal podľa harmonogramu načrtnutého v bode 3. Počas spoločného stretnutia boli postupne prebraté všetky spomenuté medzinárodné štúdie. Bola tak možnosť porovnať postupy prípravy na ďalší cyklus štúdií, spracovávania dát, prípravy publikácií, zbierok uvoľnených úloh, a tým sa navzájom inšpirovať. Bola prediskutovaná aj možnosť prípravy spoločnej správy z výsledkov testovania PIRLS, TIMSS alebo PISA.

5. Odporúčané závery:

Český tím dokončil prácu na zbierke uvoľnených úloh PIRLS 2011. Okrem samotných úloh a návodov na kódovanie do nej zahrnuli aj podrobnejšie analýzy jednotlivých úloh a konkrétne návody, ako so zbierkou pracovať. Tiež by mala obsahovať aj novovytvorené úlohy od českých učiteľov, ktoré vznikli na školeniach k tvorbe úloh, ktoré boli pre učiteľov organizované. Je to zaujímavé obohatenie publikácie.
Analýza výkonu žiakov (v testovaní TIMSS a PIRLS) prostredníctvom percentilov prináša komplexnejší pohľad na výkon žiakov a tiež prehľadný spôsob porovnania výkonov rôznych krajín, prípadne trendov vo výkone jednej krajiny.
V rámci publicity má český tím pripravený drobný darčekový predmet (napr. pero) pre každého účastníka každej štúdie – pre žiakov, učiteľov, aj riaditeľov.

6. Prehľad prinesenej dokumentácie a miesto jej uloženia:

Žiadna dokumentácia nebola prinesená.

7. Osobitne vyhotovený očakávaný prínos ZPC:

Bolo veľmi užitočné porovnať postup prípravy národnej správy a zbierky úloh s postupom českého tímu, v nejakých otázkach sa nechať inšpirovať, prípadne si vzájomne poradiť. Stretnutie bolo tiež začiatkom možnej spolupráce na spoločnej správe za testovania TIMSS, PIRLS alebo PISA, ktorá by vzhľadom na podobnosti našich vzdelávacích systémov mohla byť zaujímavým porovnaním.

8. Spôsob zverejnenia výsledkov ZPC, prenos získaných informácií

Výsledky ZPC nebudú zverejnené.

Svojím podpisom súhlasím so zverejnením správy na internete.

Správu vypracoval: Soňa Gallová

Dátum: 24.06.2013

Správu schválil: